
Magyar falvak turisztikai iránytűje

Kulcsszavak: településmarketing; City Brands Index; vidékfejlesztés; magyar falvak; turizmus
A Magyar Falvak Turisztikai Iránytűje modellünk megalkotásával és fejlesztésével szeretnénk Sipos Fanni Lili kutatótársammal Magyarország falvainak alternatívát mutatni egy viszonylag egyszerűen működő és értelmezhető keretrendszer által, ami figyelembe veszi a települések lakóinak és vezetőinek nézőpontját is. A modellünk 6 dimenzió mentén képes több települést összehasonlítani, komplexen feltárni az erős és gyenge pontokat, hasonló és viszonyításra alkalmas községeket találni, valamint a lakosság és a döntéshozók értékelését szembe állítani. A 6 dimenzió a következő:
1. Emberek, közösségek
2. Kulturális események
3. Gasztronómia
4. Kikapcsolódási lehetőségek
5. Szálláshely
6. Gazdasági helyzet
Ezen kutatás keretein belül a szakirodalmi háttér részletes feltárásán túl bemutatjuk a modellünket, annak második körös fejlesztését, valamint a validált modell lefuttatását Algyő község esetében. A dolgozat egy része az Innovációs és Technológiai Minisztérium Új Nemzeti Kiválóság Programjának támogatásával valósult meg.



